Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh na uzatvorenie Dohody medzi vládou Slovenskej republiky a vládou Kenskej republiky o vzájomnej spolupráci v oblasti kultúry  

Spôsob pripomienkového konania |
Počet vznesených pripomienok, z toho zásadných | 31  / 1
Počet vyhodnotených pripomienok | 31
Počet akceptovaných pripomienok, z toho zásadných | 15  / 1
Počet čiastočne akceptovaných pripomienok, z toho zásadných | 4  / 0
Počet neakceptovaných pripomienok, z toho zásadných | 12  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 2 (2o,0z) | | |
2 . | Ministerstvo vnútra Slovenskej republiky | 11 (11o,0z) | | |
3 . | Ministerstvo financií Slovenskej republiky | 1 (0o,1z) | | |
4 . | Ministerstvo kultúry Slovenskej republiky | 13 (13o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 1 (1o,0z) | | |
10 . | Ministerstvo zahraničných vecí Slovenskej republiky | | | | x
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | 3 (3o,0z) | | |
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | | x
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Národný bezpečnostný úrad | | | x |
24 . | Odbor aproximácie práva sekcie vládnej legislatívy Úradu vlády SR | | | x |
25 . | Protimonopolný úrad Slovenskej republiky | | | x |
26 . | Úrad vlády Slovenskej republiky | | | x |
| SPOLU | 31 (30o,1z) | 0 (0o,0z) | 10 | 10

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

návrh uznesenia 
v návrhu uznesenia vlády SR v bode A.1. v úvode textu navrhujeme vypustiť výrazy „na uzatvorenie“

O

A

MS SR

vlastný materiál 
v článku 15. ods. 4 navrhovanej dohody, keďže zmluvnou stranou Dohody z 2. 10. 1986 je aj Česká republika, odporúčame úvod textu doplniť, resp. upresniť takto: „4. Dňom nadobudnutia platnosti tejto dohody skončí vo vzájomných vzťahoch medzi Slovenskou republikou a Kenskou republikou platnosť Dohody...“

O

N

Súčasné znenie čl. 15 odsek 4 považujeme za postačujúce na vyjadrenie vôle zmluvných strán na dvojstrannej úrovni po sukcesii SR do zmluvných vzťahov bývalej ČSFR.

MV SR

dohoda 
Čl. 15 ods. 1 - navrhujeme doplniť do anglickej verzie chýbajúce slovo „written“.

O

N

Anglický pojem ,,notification" v zmluvnej praxi možno chápať ako "písomné oznámenie". V tomto zmysle doplnenie výrazu "written" do anglickej verzie nie je preto nevyhnutné.

MV SR

dohoda 
Navrhujeme preformulovať slovenský text v súlade s anglickou verziou najmä v prípade čl. 11, čl. 13, čl. 14 v druhej vete, čl. 15 v ods. 1.

O

ČA

K formulácii čl. 11 sa ako vecne príslušný rezort vyjadrovalo MK SR a je garantom tejto formulácie v slovenskom jazyku. 
Formulácia čl. 13 obsahovo a zmyslom zodpovedá anglickej jazykovej mutácii a je potvrdená Odborom medzinárodného práva MZV SR. 
V čl. 14, druhá veta bol upravený slovosled. 
V čl. 15 odsek 1 v anglickom texte nie je potrebné doplniť "written", nakoľko pojem "notification" pomenúva dostatočne spôsob "písomného oznámenia".

MV SR

dohoda 
Čl. 12 - navrhujeme nahradiť „budú riešené“ prítomným časom „sa riešia“. Zároveň navrhujeme doplniť do anglickej verzie chýbajúce „and implementation“ („a vykonávania“).

O

ČA

Akceptovaná je prvá časť pripomienky. 

Čo sa týka doplnenia spojenia "and implementation" pripomienka je opodstatnená, keďže v slovenskej verzii dohody je "...a vykonávanie...". V záujme predloženia na podpis identických verzií jazykových mutácií navrhujeme upraviť slovenské znenie dohody, a to vypustením spojenia v čl. 12 "...a vykonávania".

MV SR

dohoda 
Čl. 10 ods. 1 - v predmetnom ustanovení navrhujeme vypustiť slovo „prechodný“, nakoľko anglický pojem „residence“ predstavuje „pobyt“ - prechodný alebo trvalý. Zároveň navrhujeme vypustiť aj slovo „dohodami“ nakoľko ho považujeme za nadbytočné. V uvedenom článku navrhujeme v súlade s anglickou verziou dohody preformulovať aj ods. 2. V odseku 3 navrhujeme nahradiť sloveso „skrátiť“ slovom „zrušiť“, ktoré používa zákon o pobyte cudzincov. Zároveň považujeme za nevyhnutné doplniť do uvedeného odseku, že príslušný orgán môže odoprieť vstup alebo zrušiť pobyt len „v súlade s právnymi predpismi platnými na území jeho štátu“ alebo „za podmienok ustanovenými právnymi predpismi...“, keďže ide o vládnu dohodu, ktorá nemá prednosť pred zákonom. (pozn. okrem odopretia vstupu a zrušenia pobytu je možné napr. aj zamietnuť žiadosť o pobyt z uvedeného dôvodu).

O

A

MV SR

dohoda 
Čl. 8 - v súlade s anglickou verziou navrhujeme nahradiť pojem „kompetentnými odborníkmi“ pojmom „príslušnými orgánmi“, „štatistické informácie“ nahradiť „štatistikami“.

O

A

MV SR

dohoda 
Čl. 7 ods. 1 - v súlade s anglickým textom navrhujeme doplniť „...uchovávania záznamov...“. V písm. b) a e) navrhujeme nahradiť „informačných systémov“ slovom „programov“, resp. upraviť anglickú verziu. V písm. c) navrhujeme uviesť do súladu slovenskú verziu s anglickou pokiaľ ide o oblasť pôsobenia tam uvedených pracovníkov.

O

A

Pripomienka bola plne akceptovaná.

MV SR

dohoda 
Čl. 6 ods. 3 - navrhujeme upraviť: „výmenu kultúrnych informácií, historických, kultúrnych publikácií a ....“. V ods. 4 navrhujeme upraviť: „ktoré sú významnou platformou pre šírenie informácií o kultúre a ochranu kultúrnych prejavov.“

O

A

MV SR

dohoda 
Čl. 4 ods. 6 - navrhujeme doplniť „programov výmen...“. V druhej vete navrhujeme upraviť „Podrobnosti spolupráce sa dohodnú...“.

O

A

MV SR

dohoda 
Čl. 4 ods. 4 - navrhujeme slovo „rezervácií“ nahradiť slovom „zásob“, ktoré je v súlade s anglickým výrazom „reserves“ použitým v predmetnom odseku v anglickej verzii textu.

O

N

V pôvodne dohodovanom texte gestor mal v úvahe "rezervácie", ktoré prekladové slovníky prekladajú aj ako "reserves". S touto formuláciou súhlasila aj kenská strana.

MV SR

dohoda 
V texte dohody by bolo vhodné používať len jeden pojem pre „vnútroštátne právne predpisy“, a to „national law“ alebo „national legislation“.

O

N

Návrh dohody predložila kenská strana v anglickom jazyku, ktorý je jedným z úradných jazykov Kenskej republiky, na základe čoho rešpektujeme pojmy používané kenskou stranou v anglickom texte návrhu dohody.

MV SR

dohoda 
Navrhujeme uviesť do súladu názvy článkov v slovenskom a v anglickom jazyku, ako aj vykonať jazykovú korektúru slovenského textu.

O

ČA

Korekcia textu bola vykonaná. Pomenovania článkov boli zvolené na základe zaužívaného jazyka slovenskej zmluvnej praxe. Sú dohodnuté a vyhovujú príslušným inštitúciám oboch krajín.

MF SR

doložka vybraných vplyvov 
V rámci predbežného pripomienkového konania (list č. MF/12745/2011-411 zo dňa 21.3.2011) Ministerstvo financií SR predložilo stanovisko, v ktorom žiadalo doložku vybraných vplyvov, vrátane analýzy vplyvov, vypracovať v súlade s Jednotnou metodikou na posudzovanie vybraných vplyvov. Návrh dohody totiž v článku 10 ods. 1 ustanovuje, že účastníci výmen v rámci spolupráce v oblasti školstva, kultúry a umenia môžu byť vyňatí z povinnosti platiť správne poplatky za žiadosť o udelenie povolenia na vstup a prechodný pobyt, takže je možné predpokladať negatívny vplyv oslobodenia od poplatkov na príjmovú časť rozpočtu verejnej správy. Táto pripomienka nebola do materiálu zapracovaná, a preto opätovne žiadam o doplnenie doložky vybraných vplyvov v intenciách stanoviska Ministerstva financií SR uplatneného v rámci predbežného pripomienkového konania.

Z

A

Pripomienka je akceptovaná doplnením v poznámke k doložke vybraných vplyvov. 

V doložke vplyvov je uvedené, že v dôsledku vykonávania dohody sa dá očakávať negatívny vplyv na príjmy do štátnej správy. MZV SR môže priamo v odôvodnených prípadoch a z dôvodu všeobecného záujmu alebo humanitného dôvodu správny poplatok znížiť alebo upustiť od jeho vybratia a z dôvodu vzájomnosti poplatok zvýšiť alebo znížiť vo vzťahu k cudzozemcovi (v prípade kultúrnych výmen k účastníkom výmeny). Tento negatívny vplyv oslobodenia od poplatkov na príjmovú časť rozpočtu verejnej správy nie je možné kvantifikovať. Prípadný výpadok príjmov štátneho rozpočtu nebude mať vplyv na záväzný ukazovateľ dotknutej kapitoly. 
Zabezpečenie dohody bude realizované v rámci schválených limitov výdavkov dotknutých kapitol na príslušný rok, bez zvýšených finančných požiadaviek na štátny rozpočet a verejné financie.

MK SR

K úvodnej vete pred čl. 1 návrhu Dohody 
Slovo "sa" navrhujeme uviesť pred slovom "dohodli", a to z dôvodu štylistickej stránky textu.

O

A

MK SR

čl. 4 ods. 1 návrhu Dohody 
Jednu medzeru pred predložkou "v" navrhujeme odstrániť, a to z dôvodu nadbytočnosti.

O

A

MK SR

čl. 6 ods. 2 návrhu Dohody 
Slová "ktoré sa konajú v ich krajinách" navrhujeme zmeniť nasledovne: "ktoré sa konajú v krajine druhej zmluvnej strany", nakoľko uvedená formulácia navodzuje dojem, že zmluvné strany podporujú prezentáciu vlastných podujatí na svojom vlastnom území a nie na území druhej zmluvnej strany.

O

A

MK SR

čl. 9 ods. 2 návrhu Dohody 
Slová "a súkromného sektora" navrhujeme vypustiť, nakoľko sa javí viac ako neštandardné prizývať k spolupráci na zasadnutie Spoločnej komisie predstaviteľov a odborníkov zo súkromného sektora. Vychádzame aj z faktu, že podujatia realizované na základe dohôd uvedeného typu, by mali byť uskutočňované na nekomerčnom základe.

O

N

Gestor návrhu dohody súhlasí s tým, že podujatia realizované na základe predkladaného návrhu dohody majú byť uskutočnené na nekomerčnom základe. Doba si však vyžaduje nový pohľad na úlohu predstviteľov a odborníkov podnikateľskej sféry v prípade, ak títo materiálne a finančne podporujú realizovanie kultúrnych podujatí, vedeckú spoluprácu a školské styky.

MK SR

čl. 10 ods. 1 návrhu Dohody 
Za slovo "krajine" navrhujeme vložiť čiarku, a to z dôvodu štylistickej stránky textu.

O

A

MK SR

čl. 10 ods. 2 návrhu Dohody 
Medzeru pred bodkou na konci riadku navrhujeme vypustiť. Technická pripomienka.

O

A

MK SR

čl. 11 ods. 2 návrhu Dohody 
Za slovo "plynúce" navrhujeme vložiť čiarku, a to z dôvodu štylistickej stránky textu.

O

A

MK SR

čl. 14 návrhu Dohody 
Za slovo "dôvodov" navrhujeme vložiť slovo "ohrozenia". Máme za to, že zmluvné strany budú oprávnené pozastaviť výkon Dohody v prípade, ak dôjde k ohrozeniu ich verejného poriadku, zdravia alebo bezpečnosti.

O

N

V tejto súvislosti gestor pokladá formuláciu za všeobecnejšiu. Môžeme mať na mysli "ohrozenie", ale taktiež "zachovanie", "ochranu" verejného poriadku, zdravia alebo bezpečnosti.

MK SR

čl. 15 ods. 2 návrhu Dohody 
Medzeru pred bodkou na konci vety navrhujeme odstrániť z dôvodu nadbytočnosti. Technická pripomienka.

O

A

MK SR

čl. 3 a čl. 8 návrhu Dohody 
Slovo "hudby" navrhujeme vypustiť a nahradiť slovom "umenia", nakoľko pojem umenie je všeobecnejší, t.z. zahŕňa viaceré druhy umenia (aj hudbu) a umožňuje širší rámec vzájomnej spolupráce zmluvných strán.

O

N

Pojem "hudby" bol prítomný v texte počas trojročnej komunikácie zainteresovaných rezortov SR prostredníctvom ZÚ Nairobi s príslušnými kenskými inštitúciami, a preto nepokladáme za vhodné ho meniť a nahrádzať v tomto štádiu. V texte dohody sa niekoľkokrát deklaruje záujem o spoluprácu v oblasti kultúry a umenia v naširšom slova zmysle.

MK SR

čl. 6 ods. 1 a 2 návrhu Dohody 
Odsek 1 a 2 navrhujeme zmeniť nasledovne: 

"1. Zmluvné strany podporujú vzájomnú spoluprácu v oblasti kultúry prostredníctvom vzájomnej výmeny kultúrnych aktivít, ktoré môžu viesť k zvýšeniu povedomia a poznaniu národných kultúr oboch krajín. 

2. Zmluvné strany podporujú priamu spoluprácu inštitúcií a vzájomnú prezentáciu umeleckých a kultúrnych aktivít na významných kultúrnych podujatiach v oboch krajinách vrátane účasti autorov, umelcov, kritikov i pozorovateľov z jednotlivých oblastí kultúry a umenia na základe vzájomnosti a v závislosti od finančných možností." 

Odôvodnenie: 
Vzhľadom na vzdialenosť oboch krajín a rozdielnosť ich kultúrneho zázemia by bolo vhodné formulovať niektoré body tejto dohody viac deklaratívne, menej konkrétne.

O

A

Uvádzané formulácie menovaného čl. 6 odsek 1 a 2 boli počas uplynulých troch rokov predmetom pripomienkovania zainteresovaných rezortov, preto nepokladáme za vhodné meniť znenie článkov s cieľom deklarovať niečo abstraktné. Cieľom dohody je prispieť k prehlbeniu vzájomného poznania a prehlbenie vedomostí o histórii a kultúre druhej krajiny - teda poznať to, čo je/bolo v nej pôvodné (jazyk, zvyky, architektúra a pod.).

MK SR

čl. 6 ods. 5 návrhu Dohody 
Slovné spojenie "autochtónnych vedomostí" navrhujeme preštylizovať, nakoľko je toto vyjadrenie nezrozumiteľné a nejasné v tom, čo má tento pojem zahŕňať. Slovník cudzích slov definuje výraz autochtónny ako pôvodný, vyskytujúci sa v mieste svojho pôvodu. Spojenie "autochtónnych vedomostí" sa nám javí ako nevhodné na daný účel použiť.

O

N

Uvedený pojem je prítomný v texte návrhu dohody od počiatku dohodovacieho procesu. Na gestora dohody neboli vznesené žiadne pripomienky alebo návrhy na jeho preštylizovanie. Na medzirezortnej rovni môže byť predmetom ďalšej komunikácie kompetentých inštitúcií oboch zmluvných strán.

MK SR

celému zneniu návrhu Dohody 
Celé znenie návrhu Dohody odporúčame podrobiť jazykovej korektúre, a to v súlade s pravidlami spisovného slovenského jazyka. Napr. slovo "zdieľanie" uvedené v čl. 7 ods. 1 písm. c) Dohody je bohemizmus.

O

N

Predmetný návrh bol niekoľkokrát pripomienkovaný príslušnými rezortmi, ktoré v tomto smere nemali výhrady. Pojmy "zdieľať" a "zdieľanie" sú štandardnými v súčasnom slovenskom jazyku podobne ako "internet" s tým, že ich pôvod je v susednom slovanskom jazyku. Podľa Slovníka slovenského jazyka pojem zdieľať, -a, -ajú, nedok. kniž. zastar. (čo) znamená 1. spoločne niečo mať, podieľať sa na niečom, čo by zodpovedalo kontextu.

MO SR

návrhu uznesenia vlády SR 
V návrhu uznesenia vlády Slovenskej republiky vypustiť úlohu C. 3 ako duplicitnú podľa uznesenia vlády Slovenskej republiky č. 566/2004 bod B.3 („prijať opatrenia na nepredkladanie takých úloh do návrhov uznesení vlády, ktoré sú duplicitné so všeobecne záväznými právnymi predpismi“), pretože jej vykonávanie vyplýva zo zákona č. 575/2001 Z. z. o organizácii činnosti vlády a organizácii ústrednej štátnej správy, ktorý v § 35 ods. 4 ustanovuje, že „Ministerstvá a ostatné ústredné orgány štátnej správy v rozsahu vymedzenej pôsobnosti zabezpečujú aj úlohy súvisiace s dojednávaním a vykonávaním medzinárodných zmlúv, s rozvojom medzištátnych vzťahov a medzinárodnej spolupráce vrátane úloh, ktoré pre Slovenskú republiku vyplývajú z medzinárodných zmlúv, ako aj z jej členstva v medzinárodných organizáciách“.

O

N

Uvedená úloha C. 3 je štandardne uvádzaná v návrhoch uznesení vlády SR a bola odsúhlasená Odborom medzinárodného práva ako aj rokovaním vedenia MZV SR.

MŠVVaŠ SR

Vlastný materiál, článok 7 ods. 2 
Text uvedeného odseku navrhujeme upraviť nasledovne: "Zmluvné strany podporujú a zlepšujú výskum prostredníctvom podpory priamej spolupráce medzi príslušnými inštitúciami vo forme krátkodobých pobytov a stáží odborníkov, výskumníkov a študentov v rámci oblastí, ktorých sa táto dohoda týka." 

Odôvodnenie: Uvedené znenie navrhujeme z dôvodu, že uvedený zmluvný dokument má charakter všeobecnej rámcovej dohody, tvoriacej právny rámec pre priamu spoluprácu príslušných inštitúcií.

O

N

V čl. 1 ods. 2 tejto dohody sa uvádza: " Zmluvné strany v súlade s účelom tejto dohody podporujú nadväzovanie kontaktov a priamu spoluprácu medzi príslušnými inštitúciami, organizáciami alebo jednotlivcami oboch krajín v príslušných oblastiach upravených touto dohodou", kde je zdôraznená priama spolupráca. Toto ustanovenie je posilnené čl. 2 Nezávislosť inštitúcií, ktorý opravňuje inštitúcie oboch krajín k slobodnému rozhodovaniu pri vytváraní a udržiavaní vzájomných vzťahov a dohôd.

MŠVVaŠ SR

Vlastný materiál, článok 10 ods. 1 
V uvedenom odseku navrhujeme zvážiť doplnenie aj účastníkov výmen v článku 7. 

Odôvodnenie: Obsahom článku 7 sú výmenné programy, týkajúce sa oblasti kultúry a školstva.

O

N

Článok 7 Výmenné programy sa vzťahuje na všetky oblasti spolupráce v zmysle tejto dohody - na školstvo (čl. 5) a kultúru (čl. 6) v najširšom ponímaní. V článku 7 sa explicitne vymenúvajú možné výmenné programy. To neznamená, že v zmysle čl. 10 ods. 1 môžu byť ignorované "iné formy" spolupráce podľa čl. 5 tejto dohody.

MŠVVaŠ SR

K vlastnému materiálu všeobecne: 
Navrhujeme uviesť do súladu slovenský a anglický text, resp. preformulovať slovenský text v súlade s anglickou verziou dohody. V preklade do slovenského jazyka sú mnohé nepresnosti. 

Konkrétne napríklad: 

Čl. 7 Výmenné programy, odsek 1. : 
- v súlade s anglickým textom navrhujeme doplniť : „... výmenné programy v oblasti uchovávania záznamov ...“ 
- odsek b) navrhujeme opraviť v súlade s anglickým textom : „rozvoj programov na podporu výskumu ...“ alebo opraviť anglickú verziu. 
- to isté platí aj pre bod e): v slovenskej verzii sa používa pojem informačné systémy, v anglickej Programmes (programy). Navrhujeme vyjasniť a upresniť text slovenskej a/alebo anglickej verzie. 

Ďalej navrhujeme zvážiť používanie budúceho času v celej slovenskej verzii dohody v súlade s anglickou verziou, ako je to v takýchto dokumentoch obvyklé, napr. „Zmluvné strany budú podporovať a zlepšovať výskum ... „ namiesto „Zmluvné strany podporujú a zlepšujú výskum ... „

O

ČA

Čl. 7 ods. 1 bol doplnený : "...výmenné programy v oblasti uchovávania záznamov"; 
Čl. 7 ods. b) bude preformulovaný na: " rozvoj programov na podporu výskumu...". 
To isté platí pre čl.1 ods. e). 
Otázka používania budúceho času v textoch dohôd podobného typu je sporná. Gestor predmetnej dohody uprednostňuje prítomný čas. Po vstúpení do platnosti tejto dohody čokoľvej, čo sa bude konať v jej rámci, bude sa konať akoby teraz. Podobne chápeme aj slovesnú konštrukciu v anglickom jazyku: shall + sloveso.